
Cynllun Rheoli Coedwig: ffurflen elfennau sensitif


Nodi a rheoli elfennau sensitif
Cwblhewch y ffurflen hon ar bob elfen sensitif sy'n berthnasol i'ch uned rheoli coedwig. Ychwanegwch gynifer o resi ag y mae eu hangen at y tabl i nodi pob elfen sensitif yn gywir, gan sicrhau bod yr holl bethau canlynol wedi'u cynnwys pan fo'n berthnasol.  

· Safleoedd dynodedig: ACA, AGA, Safle Ramsar, SoDdGA, Gwarchodfa Natur Genedlaethol (GNG)
· Tirweddau a nodweddion gwarchodedig: Tirwedd Genedlaethol (AHNE gynt), Parciau a Gerddi Hanesyddol, Parc Cenedlaethol, heneb gofrestredig 
· Elfennau amgylcheddol sensitif: Safleoedd Coetir Hynafol (yn unol â'r Rhestr Coetiroedd Hynafol, sy'n cwmpasu Coetir Hynafol a Lled-Naturiol, Safleoedd Coetir Hynafol a Adferwyd, Planhigfeydd ar Safleoedd Coetir Hynafol a Safleoedd Coetir Hynafol o Gategori Anhysbys), mawn dwfn, coed hynod, perthi, cyrsiau dŵr a chyrff dŵr
· Ystyriaethau awdurdodau lleol: gorchymyn diogelu coed, ardal gadwraeth awdurdod lleol, hawl tramwy cyhoeddus, ffordd cyngor, cynnig cynllunio o dan y Ddeddf Cynllunio Gwlad a Thref
· Rhywogaethau a warchodir a bioamrywiaeth: moch daear, afancod, ystlumod, pathewod, dyfrgwn, madfallod dŵr cribog, beleod, adar Atodlen 1, gwiwerod coch / o fewn parth gwiwerod coch, llygod y dŵr, prennau marw
· Elfennau sensitif cynllun y safle: cynefinoedd â blaenoriaeth, fforddfreintiau
· Iechyd coed: Phytophthora ramorum, Ips typographus, clefyd coed ynn

Os nad yw'r wybodaeth a ddarparwyd yn ddigonol, efallai y byddwn yn gofyn i chi gyflwyno gwybodaeth ychwanegol, a fydd yn oedi ein prosesu o'ch cais. Darperir gwybodaeth am sensitifrwydd ar ein gwefan ac mae canllawiau pellach ar gael yn Safon Coedwigaeth y Deyrnas Unedig (UKFS).

